CELEX: 62010CA0271
Language: lt
Date: 2011-06-30 00:00:00
Title: Byla C-271/10: 2011 m. birželio 30 d. Teisingumo Teismo (trečioji kolegija) sprendimas byloje ( Raad van State van België (Belgija) prašymas priimti prejudicinį sprendimą) Vereniging van Educatieve en Wetenschappelijke Auteurs (VEWA) prieš Belgische Staat (Direktyva 92/100/EEB — Autorių teisės ir gretutinės teisės — Viešoji panauda — Atlygimas autoriams — Tinkamos pajamos)

27.8.2011   
            
            
               LT
            
            
               Europos Sąjungos oficialusis leidinys
            
            
               C 252/5
            
         2011 m. birželio 30 d. Teisingumo Teismo (trečioji kolegija) sprendimas byloje (Raad van State van België (Belgija) prašymas priimti prejudicinį sprendimą) Vereniging van Educatieve en Wetenschappelijke Auteurs (VEWA) prieš Belgische Staat
   
   (Byla C-271/10) (1)
   
   (Direktyva 92/100/EEB - Autorių teisės ir gretutinės teisės - Viešoji panauda - Atlygimas autoriams - Tinkamos pajamos)
   2011/C 252/07
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Raad van State van België
   
   
      Šalys pagrindinėje byloje
   
   
      Ieškovė: Vereniging van Educatieve en Wetenschappelijke Auteurs (VEWA)
   
      Atsakovė: Belgische Staat
   
   
      Dalykas
   
   Prašymas priimti prejudicinį sprendimą — Raad van State van België — 1992 m. lapkričio 19 d. Tarybos direktyvos 92/100/EEB dėl nuomos ir panaudos teisių bei tam tikrų teisių, gretutinių autorių teisėms, intelektinės nuosavybės srityje (OL L 346, p. 61; 2004 m. specialusis leidimas lietuvių k., 17 sk., 1 t., p. 120) 5 straipsnio 1 dalies (dabar — 2006 m. gruodžio 12 d. Europos Parlamento ir Tarybos direktyvos 2006/115/EB dėl nuomos ir panaudos teisių bei tam tikrų teisių, gretutinių autorių teisėms, intelektinės nuosavybės srityje (OL L 376, p. 28) 6 straipsnio 1 dalis) išaiškinimas — Atlyginimas autoriams už viešąją panaudą — Pakankamas atlyginimas
   
      Rezoliucinė dalis
   
   1992 m. lapkričio 19 d. Tarybos direktyvos 92/100/EEB dėl nuomos ir panaudos teisių bei tam tikrų teisių, gretutinių autorių teisėms, intelektinės nuosavybės srityje 5 straipsnio 1 dalimi draudžiamas toks teisės aktas, kaip antai nagrinėjamas pagrindinėje byloje, kuriuo sukuriama sistema, pagal kurią atlyginimas, mokėtinas autoriams viešosios panaudos atveju, yra apskaičiuojamas atsižvelgiant tik į viešosiose įstaigose užregistruotų panaudos gavėjų skaičių, remiantis fiksuota suma, nustatyta panaudos gavėjui per metus.
   
      (1)  OL C 234, 2010 8 28.